KUNNIAN KUNINKAAN SEURAKUNTA, JERUSALEM
Shalom ystävät, siunaan teitä Jeesuksen nimessä!
Tänään on hieno päivä.
"Minä iloitsin, kun minulle sanottiin:
Menkäämme Herran huoneeseen."
Iloitsemme siitä, että saimme tulla Herran huoneeseen
saamaan vastauksia kysymyksiimme ja rukouksiimme.
Herran tahto on täyttää meidät Pyhällä Hengellä ja voitelulla.
Otetaan ensin Jumalan Sana, ja rukoillaan yhdessä.
Minulla on Jumalan Sana, ja nyt opiskelen sitä.
Jumala uudistaa mieleni ja opin tuntemaan Hänet
ja vaeltamaan Hänen kanssaan rakkaudessa, toivossa ja uskossa.
Jeesus Kristus on Jumalan Sana, joka tuli lihaksi.
Tulkoon myös se, mitä opin tänään, lihaksi elämässäni.
Niin tuotan runsasta hedelmää ja kunniaa Korkeimmalle.
Jeesuksen Kristuksen nimeen.
Tänään puhun herätyksestä.
Uskon koko sydämestäni, että herätys on ovella.
Se astuu pian sydämiimme, perheisiimme ja seurakuntiimme,
kaupunkeihimme ja maihimme.
Jumala tulee tekemään ihmeitä ei-uskoville.
Uskon, että Jumala tulee muuttamaan sydämemme
meidän tähtemme ja Hänen rakkautensa tähden.
Se, minkä puolesta olemme rukoilleet vuosia, toteutuu nyt.
Mitä herätyksen puolesta täytyy tehdä?
Täytyy myös ymmärtää, mitä herätys on.
Muuten rukoilemme väärin, eikä se kosketa Jumalan sydäntä.
Uskovien herätys on Pyhän Hengen syvällistä ilmoitusta
Herramme Jeesuksen teoista.
San. 29:18: "Missä ilmoitus puuttuu, siinä kansa käy kurittomaksi."
Hab. 2:14: "Maa on oleva täynnä Herran kunnian tuntemusta,
niin kuin vedet peittävät meren."
Uskon, että se aika on nyt.
Etsimme Hänen kasvojaan, ja Hän paljastaa kunniansa
perheillemme, seurakunnillemme, kaupungeillemme ja maillemme.
Uskovalle herätys merkitsee parannuksentekoa.
Käännymme Jumalan puoleen ja ymmärrämme virheemme.
Herätys merkitsee syvää suhdetta Pyhään Henkeen.
Syvää suhdetta Jeesukseen, niin että tunnemme Hänet.
Jumala sanoo sekä Vanhassa että Uudessa testamentissa,
että Hän haluaa meidän kuulevan Hänen ääntään
ja noudattavan Hänen käskyjään.
Herätys on ovella, mutta kuka on valmis?
Seurakuntamme on alkanut rukoilla aamuin illoin.
Joka aamu ja ilta rukoilemme
ja etsimme Hänen kasvojaan.
Etsimme Hänen kunniaansa, seisomme aamuin illoin
ja rukoilemme tietyn päämäärän puolesta.
Eräänä aamuna Jumala antoi profeetallisen sanan.
Uskon sen tulevan Häneltä.
Jumala sanoi, että Hän herättää kotkan äänen, profeetan äänen,
eikä kukaan koveta sydäntään.
Uskon, että profetian Henki palaa
Kristuksen ruumiiseen.
Jumalan Sana on järkkymätön totuus.
Jumala täyttää sydämemme
Hänen kunniansa etsimisen hengellä.
Hän vuodattaa päällemme armon ja rukouksen hengen,
kuten Sakarja 12:10 sanoo. Armon ja rukouksen hengen.
Meidän täytyy ottaa se vastaan.
Kuka on valmis ottamaan herätyksen vastaan?
Se, joka todella palvoo Jumalaa.
Katsotaan Johanneksen evankeliumin luku 4.
Oikeastaan se on Jeesuksen evankeliumi.
Johanneksen evankeliumin luku 4.
Jeesus on väsynyt matkasta
ja jäi lepäämään kaivolle Samariassa.
Hän lähettää opetuslapsensa hakemaan ruokaa.
Jeesushan oli samanlaisessa ruumiissa kuin mekin,
ja Hänkin väsyi matkoista, joita Hän teki paljon.
Hänen täytyi myös syödä niin kuin kaikkien muidenkin.
Hän tapaa kaivolla naisen, ja pyytää häneltä vettä.
Siitä alkaa keskustelu. Katsotaan jae 16:
Jeesus sanoi hänelle: "Mene, kutsu miehesi ja tule tänne".
Nainen vastasi ja sanoi: "Ei minulla ole miestä".
Jeesus sanoi hänelle: "Oikein sinä sanoit: 'Ei minulla ole miestä',
sillä viisi miestä sinulla on ollut, ja se, joka sinulla nyt on,
ei ole sinun miehesi; siinä sanoit totuuden."
Aiemmin hän ei puhunut totta,
mutta tässä hän sanoi totuuden.
Nainen sanoi hänelle: "Herra, minä näen, että sinä olet profeetta."
Hän ei vielä tajunnut kenen kanssa puhui,
mutta hän sentään pitää Jeesusta profeettana.
Kuten Jeesus sanoi, se joka antaa maljallisen kylmää vettä,
ei jää palkkaansa vaille.
Huomatkaa, mistä Jeesus alkaa puhua tässä.
Hän alkaa käsitellä tiettyä asiaa,
joka kiinnostaa Jumalaa ja koko maailmaa -
palvontaa.
"Meidän isämme ovat kumartaen rukoilleet tällä vuorella
ja te sanotte, että Jerusalemissa on se paikka,
jossa tulee kumartaen rukoilla."
Ilman palvontaa ei ole herätystä.
Palvomaan muuten opitaan.
Uudesti syntyneinä meillä on valtavat mahdollisuudet
oppia palvomaan kuin Aabraham, Jesaja ja Daavid,
kuin profeetat ja pyhät esi-isämme.
Sitä kykyä täytyy kuitenkin haluta ja tavoitella.
Täytyy haluta oppia palvojaksi.
Sen täytyisi olla meidän sydämemme halu.
Palvoa - ei vain lavalla, ei vain soittimin ja huulin,
vaan ennen kaikkea sydämellä.
"Sydämen uskolla tullaan vanhurskaaksi
ja suun tunnustuksella pelastutaan." (Room. 10:10)
Aabraham oli palvoja. Hän totteli Jumalaa ehdoitta.
Hän totteli kyselemättä
ja palveli sydämensä sopukoita myöten.
Sinne kukaan ihminen ei näe, mutta Jumala näkee.
Siksi Jeesus sanoi: "Mene kammioosi ja sulje ovesi
ja rukoile Isääsi, joka on salassa;
ja sinun Isäsi, joka salassa näkee, maksaa sinulle."
On tärkeää palvella Jumalaa kaikkialla.
Palvonta on elämäntapa - se on kuuliaisuutta Korkeimmalle,
ja harrasta yhteyttä elävän Jumalan kanssa.
Jeesuksen Kristuksen nimessä.
Joh. 4:21: Jeesus sanoi hänelle: "Vaimo, usko minua! Tulee aika,
jolloin ette rukoile Isää tällä vuorella ettekä Jerusalemissa.
Jeesus tuo esiin jotain uutta tästä ajasta.
Hän sanoo, että tulee aika, ja nyt on se aika,
jolloin emme palvo Jumalaa, joka on kaukana taivaissa,
vaan Hän on meille Isä.
Hän on valkeuksien Isä, jolta tulee jokainen täydellinen lahja.
Jeesus puhuu uudesta ajasta, jolloin tunnemme Jumalan Isänä.
Muistakaa, mitä Johannes kirjoittaa evankeliumissaan.
Jeesus sanoi: "Minä olen tie ja totuus ja elämä;
ei kukaan tule Isän tykö muutoin kuin minun kauttani".
Maan päällä ei ole toista nimeä,
jonka kautta pääsisimme Isän luo.
Todellinen palvoja tuntee Isän, joka on taivaassa.
Emme voi tuntea Häntä ilman Jeesusta,
koska Hän on totuus ja elämä, ja tie Isän luo.
Jeesus on palvonnan lähde. Hän on esikuva.
Katsomme Häneen, ja tahdomme olla Hänen kaltaisiaan.
Hän on maailman paras palvoja, koska Hän on Jumalan Esikoinen.
Nyt kaikki olemme Jumalan lapsia.
Jeesus on palvonnan keskus.
Katsotaan Heprealaiskirje 1:6.
Mitä Jumala sanoo enkeleilleen?
Heprealaiskirje 1:6.
Ja siitä, kun hän jälleen tuo esikoisensa maailmaan,
hän sanoo: "Ja kumartakoot häntä kaikki Jumalan enkelit".
Hepreankielisessä Uudessa testamentissa sanotaan:
"Kumartakoot häntä kaikki jumalat." Mutta kaikki ovat kuolevaisia.
"Kumartakoot häntä kaikki jumalat."
Jesaja 45:23 sanoo, että Hänen edessään pitää
kaikkien polvien notkistuman ja jokaisen kielen valansa vannoman.
Meillä täytyy siksi olla palvonnan keskus.
Se on Jumalan Poika, jota kumarramme.
Saatana ei pidä siitä, kun saamme ilmestyksen
ja alamme ymmärtää palvontaa,
koska alamme rukoilla hengessä ja totuudessa
Korkeinta ja Hänen Poikaansa Jeesusta Kristusta.
Silloin tulee herätys.
Heräämme, ja perheemme ja seurakuntamme heräävät.
Kaupunkimme ja maamme heräävät Jumalalle.
Yksi palvova ja kuuliainen ihminen
voi tehdä enemmän kuin miljoonat ihmiset,
jotka eivät tunne eivätkä palvo Jumalaa.
Jeesuksen Kristuksen nimessä.
Tunnen tänään Jumalan voitelun,
ja uskon, että jotain tapahtuu tänään sydämissämme.
Jakeessa 22 on myös jotain tärkeää.
Joh. 4:22: "Te kumarratte sitä, mitä ette tunne,
me kumarramme sitä, minkä me tunnemme.
Sillä pelastus on juutalaisista."
Tämä on yhtä tärkeää kuin se, mitä luimme aiemmin.
Kaikki Israelin ulkopuolella rakastavat tätä sanomaa,
koska Jeesus on avannut heille mahdollisuuden
rukoilla hengessä ja totuudessa myös Jerusalemin ulkopuolella.
Aiemminhan Jumala salli palvonnan vain siellä.
Monet eivät kuitenkaan pidä ajatuksesta,
että pelastus on juutalaisista, mutta se on totta,
koska Jeesus, todellinen palvoja, syntyi juutalaisista.
Mistä sana "juutalainen" tulee?
Sana "juutalainen" tulee kiittämistä merkitsevästä juuresta.
Se siis tarkoittaa ihmistä, joka palvoo ja kiittää elävää Jumalaa.
Siksi Paavali sanoi,
ettei juutalainen ole se,
joka ulkoisesti on juutalainen,
vaan se, joka on sisäisesti juutalainen.
Hän on juutalainen siellä, minne ihminen ei näe.
Hän on antanut Jumalan ympärileikata sydämensä.
Jumalan palvoja on sellainen,
joka on antanut sydämensä Jumalalle.
Joh. 4:23:
"Mutta tulee aika ja on jo, jolloin totiset rukoilijat
rukoilevat Isää hengessä ja totuudessa,
sillä senkaltaisia rukoilijoita myös Isä tahtoo."
Huomatkaa nämä sanat:
Jumala etsii...
Jumala etsii itselleen palvelijoita,
jotka rukoilevat ja palvelevat Häntä hengessä ja totuudessa.
Jumala ei etsi muuten vain. Huomatkaa se.
Katsotaan Jesajan luku 6.
Tämä on valtava asia.
Jesaja 6:1: Kuningas Ussian kuolinvuotena
minä näin Herran istuvan korkealla ja ylhäisellä istuimella,
ja hänen vaatteensa liepeet täyttivät temppelin.
Serafit seisoivat hänen ympärillään; kullakin oli kuusi siipeä:
kahdella he peittivät kasvonsa, kahdella he peittivät jalkansa,
ja kahdella he lensivät.
Ja he huusivat toinen toisellensa ja sanoivat:
"Pyhä, pyhä, pyhä Herra Sebaot;
kaikki maa on täynnä hänen kunniaansa".
Ja kynnysten perustukset vapisivat heidän huutonsa äänestä,
ja huone täyttyi savulla. Niin minä sanoin: "Voi minua!
Minä hukun, sillä minulla on saastaiset huulet,
ja minä asun kansan keskellä, jolla on saastaiset huulet,
sillä minun silmäni ovat nähneet kuninkaan, Herran Sebaotin."
Jesaja näkee näyn, ehkä fyysisesti, en tiedä.
Jes. 6:6: Silloin lensi minun luokseni yksi serafeista,
kädessään hehkuva kivi, jonka hän oli pihdeillä ottanut alttarilta,
ja kosketti sillä minun suutani sanoen:
"Katso, tämä on koskettanut sinun huuliasi;
niin on sinun velkasi poistettu ja syntisi sovitettu".
Veljet ja sisaret, tämän tahdon sanoa teille:
Jotain täytyy tapahtua sisällämme,
ennen kuin Jumala voi antaa meille
täyden turvallisuudentunteen.
Veljet ja sisaret, luemme nyt, mitä tämän jälkeen tapahtui.
Jesaja ymmärsi, ettei hän vielä ollut sillä tasolla,
tai hän ei ollut sellainen palvoja, millaisen Jumala halusi.
Palvoja on sellainen, joka halajaa Jumalan pyhyyttä.
Derek Prince oli suuri opettaja, joka asui Israelissa,
ja Kristuksen ruumis sai paljon siunauksia hänen kauttaan.
Hän sanoi, että me kaikki olemme vanhurskaita,
koska vanhurskautemme tulee Jumalalta
Jeesuksen ristintyön ja ylösnousemuksen kautta.
Siitä saamme vanhurskauden, emme teoistamme emmekä laista,
vaan Jeesuksen teoista, jotka otamme uskossa vastaan.
Kaikki olemme vanhurskaita, mutta me kaikki emme ole pyhiä.
Palvoja halajaa pyhyyttä.
Se ei aina ole mukavaa,
mutta lopussa saat ihanan herkullisen hedelmän.
Jumala on pyhä, ja Hän sanoi: "Olkaa pyhät!"
Hän on Isämme.
Ja Jeesus on pyhä esikuvamme.
Ja minä kuulin Herran äänen sanovan:
"Kenenkä minä lähetän? Kuka menee meidän puolestamme?"
Minä sanoin: "Katso, tässä minä olen, lähetä minut".
Henkilökohtainen herätys
syvällä Jesajan sisimmässä.
Jotain oli tapahtunut hänessä.
Siksi etsimme täällä Jumalan kasvoja.
Haluamme nähdä Hänet.
Haluamme, että Hän tulee ja muuttaa meidät,
ja että Pyhä Henki muuttaa meidät palvojiksi,
koska Pyhä Henki itsekin on palvoja.
Jeesus sanoi, että Pyhä Henki tulee ja todistaa teille.
Hän sanoi: "Pyhä Henki ottaa Minulta ja todistaa teille."
Pyhä Henki kirkastaa nimeäni."
Etsimme Pyhää Henkeä ja Hänen kunniaansa,
jotta meistä tulisi palvojia.
Niin ilmestyksemme laajenee.
Saamme ilmestyksen henkilökohtaisesti,
ja se tulee perheeseemme, seurakuntaamme ja maahamme.
Jeesus sanoi: "Te tulette olemaan minun todistajani
sekä Jerusalemissa että koko Juudeassa ja Samariassa
ja aina maan ääriin saakka".
Jokainen, joka haluaa olla palvoja herätyksen puolesta,
saa apua Jumalalta. Pyhä Henki tulee avuksi.
"Kenenkä minä lähetän? Kuka menee meidän puolestamme?"
Minä sanoin: "Katso, tässä minä olen, lähetä minut".
Tätä on henkilökohtainen herätys: "Katso, tässä olen, lähetä minut."
Veljet ja sisaret,
kuinka pitkälle ja syvälle te olette valmiita menemään?
Aabraham todisti koko maailmalle
olevansa todellinen palvoja.
Joku saattaa huomauttaa,
että eihän Aabrahamin aikana ollut herätystä.
Aabrahamilla oli kuitenkin henkilökohtainen herätys,
ja se vaikutti kaikkiin kansoihin.
Aabrahamin usko mahdollisti sen, että saarnaan teille täällä,
ja te kuuntelette Suomessa, Venäjällä, USA:ssa ja kaikkialla.
Te voitte uskoa, koska Aabraham uskoi Herraan,
ja se luettiin hänelle vanhurskaudeksi.
Aabraham päätti olla palvoja.
Katsokaa Aabrahamin elämää:
hän rakensi alttareita ja uhrasi Jumalalle.
Lopuksi hän todisti uskonsa ja rakkautensa Jumalaa kohtaan
ollessaan valmis uhraamaan ainoan poikansa.
Se oli vertauskuva sille,
mitä Jumala tekisi myöhemmin Pojalleen Jeesukselle.
Jumala sanoi: "Tuo ainoa poikasi Moorian vuorelle."
Moorian vuori on muuten vain metrien päässä täältä.
Sen lähellä Golgatalla Jeesus uhrasi henkensä ja ruumiinsa
puolestamme.
Aabraham uskoi, että Herra pystyy jopa herättämään kuolleista.
Hän todisti sen palvoessaan Jumalaa.
Se usko vaikutti meihin, ja se toimii yhä,
jos päätätte olla palvojia.
Erottautukaa tästä pahasta maailmasta,
vaikka teidän ei tarvitse lähteä pois maailmasta,
mutta erottautukaa maailman järjestelmästä,
joka vastustaa Jumalan Sanaa.
Jumala sanoo: "Minä siunaan jokaista,
joka kumartaa ja rakastaa Minua,
ja siunaan myös heidän jälkeläisiään
tuhanteen polveen asti."
Tahdon rukoilla kanssanne,
myös teidän, jotka katsotte tätä televisiosta.
Sillä ei ole merkitystä, missä olette,
ja oletteko juutalaisia vai ei.
Jos uskotte, että Jeesus on Herra, ja että Jumala lähetti Hänet,
ja että Hän kuoli puolestamme, nousi ylös kuolleista
ja elää ikuisesti kuninkaiden Kuninkaana,
haluan rukoilla kanssanne.
Antakoon Jumala teille voimaa olla palvojia,
jotka palvelevat Häntä hengessä ja totuudessa.
"Sinun pitää kumartaman Herraa, sinun Jumalaasi,
ja häntä ainoata palveleman." (Luuk. 4:8)
Se on Jumalan tavoite.
Taivaallinen Isämme, olkoon nimesi pyhitetty ikuisesti.
Isä, uskon, että tämä sanoma on tahtosi mukainen.
Auta meitä, tätä seurakuntaa ja katsojia,
saamaan voitelu ja tulemaan todellisiksi palvojiksi,
että ilmestys kasvaisi ja herätys tulisi.
Herätyksen puolesta!
Tulkoon henkilökohtainen herätys sydämiimme,
perheisiimme, seurakuntiimme, kaupunkeihimme ja maihimme.
Jeesuksen Kristuksen nimeen, aamen.
Nostakaa kätenne:
Herra siunatkoon sinua ja varjelkoon sinua,
Herra valistakoon kasvonsa sinulle ja olkoon sinulle armollinen,
Herra kääntäköön kasvonsa sinun puoleesi ja antakoon sinulle rauhan.
Jeesuksen Kristuksen nimeen, aamen.
Jumala siunatkoon teitä, shalom!
Suomennos: Hannele Tainio